Eșec la Casa Albă. Donald Trump și Volodimir Zelenski s-au certat în Biroul Oval. Acordul pentru mineralele Ucrainei nu va fi semnat
Președintele Ucrainei, Volodimir Zelenski, a fost, vineri, la Washington, în prima vizită oficială la Casa Albă de la preluarea mandatului de către Donald Trump. Discuțiile au fost marcate de tensiuni fără precedent, după ce Trump l-a acuzat pe liderul de la Kiev că nu este recunoscător și se joacă cu al treilea război mondial. Acordul pentru minereurile Ucrainei a picat, iar conferința de presă programată după întrunirea celor doi a fost anulată.